De obitu Willelmi, ducis Normannorum regisque Anglorum, qui sanc¬ 
tam Ecclesiam in pace vivere fecit 


Incognita 


Anno Dominicae Incarnationis millesimo octogesimo septimo, piissimae recordationis rex Willel- 
mus, dum a Medantae subversione seu combustione reverteretur, cepit fastidio tabescere et nausianti stoma¬ 
cho cibum potumque reicere, crebris suspiriis urgeri, singultibus quati ac per haec virtute destitui. Quod 
cernes, iussit sibi parari habitaculum apud ecclesiam Sancti Gervasii, quae est sita in suburbio urbis Ro- 
tomagensis, ibique viribus desertus, lecto sese committit. Porro quis explicare pro Ecclesiae statu sollici¬ 
tudinem, vel pro eius concussione merorem, quid narrare lacrimarum flumina, quas pro acceleratione div¬ 
inae fundebat clementiae. Non enim se recessurum dolebat, sed quid futurum noverat gemebat, affirmans 
Normanniam patriam esse post suum obitum miseram, sicut posea rei probavit eventus. Aderant autem eius 
consolationi venerabiles antistites, et alii servi Del plurimi, inter quos erat Willelmus, archiepiscopus prefa- 
tae urbis, Gislebertus, episcopus Lexoviensis, Johannes Medicus et Gerardus cancellarius, sed et Robertus, 
comes Moritoniensis, frater eiusdem regis, quem quanto sibi propinquiorem noverat, tanto ei familiarius 
sua omnia credebat. Iussit qutem eidem venerabili fratri suo Roberto, ut ministros camerae suae ante se 
venire faceret, et rem familiarem quae constabat in thesauris regalibus, scilicet coronis, armis, vasis, libris 
vestibusque sacerdotalibus, persingula describi iuberet. Et prout sibit visum fuit, quid ecclesiis, quid pau¬ 
peribus, postremo auid filiis largire deberet edixit. Et Willelmo quidem, suo filio, coronam, ensem, scep¬ 
trum auro gemmisque redimitum habendum permisit. Inter haec tam venerabilis antistes Willelmus quam 
ceteri qui aderant verebantur ne forte suo filio primogentio Roberto implacabilis esse vellet, scientes quod 
vulnus frequenter inscisum aut cautherio adustum acerbiorem sustinenti propagaret dolorem. Fisi tamen de 
eius invicta patientia, qua semper usus est, per archiepiscopum Willelmum, cuius verba spernere nolebat, 
animum illius leniter pulsant. Qui primum quidem amaritudinem sui monstravit animi. At vero parumper 
deliberans, et viribus quantuliscumque collectis, enumerare videbatur quot et quantis ab eo afflictus sit in¬ 
commodis, dicens : Quia ipse, inquit, venire satis non vult aut dedignatur, facturus ego quod meum est, ago 
: vobis testibus et Deo, omnia quae in me peccavit, illi remisso, et omnem ducatum Normanniae sibi con¬ 
cedo (quem, Deo teste et proveribus palacii, illi, iamdudum ante largitus fuerat). Vestrum autem erit illum 
movere, et, si ego illi totiens perpere gesta indulsi, ille tamen sui non obliviscatur, qui canos paternos de¬ 
duxit cum dolore ad mortem, et in talibus communis patris Dei precepta minasque contempsit. His dictis, 
petivit ut in se celebraretur Visitatio et Unctio infirmorum, et per officium archipresulis et per magnus eius 
iuxta morem Communio sacra sibi traderetur. In talibus ergo vitae presentem terminum sortitus, ad requiem 
feliciter, ut credimus, commigravit. Decessit autem quarto idus Septembris, anno vitae suae quinquagesimo 
nono, et Angliae quidem prefuit per annos viginti duos. 

Fuit autem ipse rex omnium, qui sua ette gentibus dominabantur, et prudentia maximus, et animi 
magnitudine prestantissiumus, nichil in iis, quae vel suscipienda erant vel exequenda, aut propter laborem 
detrectavit, aut propter periculum exhorruit verum unumquodque secundum suam quialitatem et subire et 
ferre doctus, ut in adversis cedere, et in prosperis falso blandientis fortunae assentire solebat. Corpore fuit 
amplo atque robusto, stantura eminenti, quae tamen iustam non excederet, in cibo et potu temperatus, sed in 
potu temperantior; quippe qui ebrietatem in qualicumque homine, nedum in se ac suis plurimum abhom- 
inabatur. Vini et omnis potus adeo parcus in bibendo erat, ut post venam raro plus quam ter biberet. Erat 
eloquentia copiosus et exuberans, poterat que quicquid vellet apertissime expellere, voce rauca quidem, sed 
quae nichilominus formae conveniret. Religionem Christianam, qua ab infantia fierat imbutus, et cum 
summa pietate ecclesiam mane et vespere et sacrificii tempore, quoad eum valitudo permisit, impigre fre¬ 
quentavit. Tandem omnium animis sedit nusquam eum honestius tumulari posse, quam in basilica, quam 

ipse ob amorem et honorem Dei et sancti Stephani prothomartiris proprio sump in Cadomo construxerat, et 
sicut antea disposuerat. In hac ergo sepultus, et arca argentea seaurata supra tumulum eius est extructa per 
filium suum Willelmum, qui ei in regno successit Anglico. 

Epitaphium regis. Hic titulus in eadem huiusmodi aureis litteris scriptus: 

Qui rexit rigidos Normannos, atque Britannos 
Armis devicit, fortiter optinuit. 

Et Cenomannenses virtute cohervuit emses. 

Imperiique sui legibus applicuit, 

Rex magnus par\’a iacet hac tumulatis in urna, 

Sufficit et magno par\’a domus domino. 

Addiderat septum ter quinis Scorpius, unam 
Virginis in gremiis Phebus, et hic obiit. 



